Küpsetuspulber

Küpsetuspulber on kergitusaine (juuretis), mis koosneb naatriumvesinikkarbonaadist (söögisooda) ja nõrgast happest, mida on vaja taina/küpsetise kerkimiseks. Küpsetuspulber on valge pulber, mis reageerib veega, mille tagajärjel vabaneb süsihappegaas, mis paneb taina kerkima. Esimesena valmistas küpsetuspulbri Suurbritannia keemik Alfred Bird 1843. aastal. Ta oli motiveeritud arendama juuretisevaba koostisainet, kuna tema naine Elizabeth oli allergiline muna ja juuretise vastu. Ta hakkas katsetama erinevate ainetega, ja see viis ta sihile. Ta segas vesinikkarbonaadi ja viinhappe tärklisega. Alfred Bird üritas müüa oma küpsetupulbrit pigem Suurbritannia sõjaväele või maadeavastajale, näiteks kapten Sir Francis Leopold McClintockile, kui müüa seda koduturul. Küpsetuspulbrit on kahte liiki. Kiirküpsetuspulbrit (inglise keeles single-acting baking powder) kasutatakse enamasti kodumajapidamises, kuna seda on kergem soetada. Kiirküpsetuspulber reageerib kohe pärast selle tainasse segamist. Sellepärast peaks seda lisama viimasena, sest kui kergitatud tainaga küpsetis pole enne ahju pandud, kui mullid ära reageerivad, siis küpsetis ei kerki ning kukub nii-öelda kokku. Tööstuslikku küpsetuspulbrit (double-acting baking powder) on kindlam kasutada, sest üks osa reageerib juba siis, kui koostisosad segatakse toatemperatuuril kokku, kuid teine osa reageerib alles siis, kui tainas pannakse ahju ja see puutub kokku kuumusega. Soovitatav on kasutada küpsetuspulbrit nii palju kui retseptis kirjas. Vähese koguse korral ei kerki tainas piisavalt ja liigse koguse korral kerkib liiga, mistõttu võib tainas jääda ebaühtlaseks ja vormist välja kerkida. Küpsetuspulber on toimelt umbes neli korda nõrgem kui naatriumvesinikkarbonaat ehk söögisooda: 1 teelusikatäis söögisoodat võrdub 4 teelusikatäie küpsetuspulbriga. Küpsetuspulbrit tuleb hoiustada kuivas anumas, kuhu niiskus ligi ei pääse. On kaks lihtsat viisi, kuidas testida, kas küpsetuspulber hakkab tainast kergitama või mitte. Panna natuke küpsetuspulbrit kaussi. Lisada vähe äädikat. Kui see hakkab hästi intensiivselt mullitama (tekib vulkaanitaoline nähtus), siis küpsetuspulber toimib. Panna natuke küpsetuspulbrit kaussi. Lisada hästi vähe vett. Kui on näha, et küpsetuspulbri ja vee segu mullitab, siis küpsetuspulber toimib. Küpsetuspulbri valmistamiseks on vaja pool teelusikatäit söögisoodat ja pool teelusikatäit viinakivi, et saada üks teelusikatäis küpsetuspulbrit. Berkheiser Kaitlyn (14. juuni 2019). "What´s the Difference Between Baking Soda and Baking Powder". healthline. Vaadatud 04.12.2020. Davidson, Alan; Saberi, Helen; Jaine, Tom; Davidson, Lane L. (2014). The Oxford Companion to Food. Lk 55.{{raamatuviide}}: CS1 hooldus: mitu nime: autorite loend (link) Tessa Chynoweth (23. aprill 2018). "Birmingham Manufactures: Alfred Bird & Sons - Poles Apart". Brimingham Museums. Originaali arhiivikoopia seisuga 7.03.2021. Vaadatud 26.02.2021. "Küpsetuspulber". Toidutare. Vaadatud 04.12.2020. Helmenstine (21.09.2019). "The Difference Between Double-Acting and Single-Acting Baking Powder". ThoughtCo. Vaadatud 04.12.2020. "Küpsetuspulber". Toidutare. Vaadatud 10.12.2020. Baking Tips (11. juuni 2015). "Baking Basics: Baking Powder vs Baking Soda". Sally´s baking addiction. Vaadatud 13.12.2020. Bauer, Elise. "The Difference Between Baking Soda and Baking Powder". Simplyrecipes. Vaadatud 10.12.2020. "Baking Powder". BBC Good Food. Vaadatud 13.12.2020.  Küpsetuspulber – pildid, videod ja helifailid Wikimedia Commonsis Küpsetuspulber, Toidutare